b"\n_START_ARTICLE_\nEsgl\xc3\xa9sia de Sant Esteve (Ven\xc3\xa8cia)\n_START_SECTION_\nHist\xc3\xb2ria\n_START_PARAGRAPH_\nFou fundada el segle XIII, reconstru\xc3\xafda al XIV i alterada de nou a comen\xc3\xa7aments del segle XV, quan s'hi afeg\xc3\xad una fina entrada g\xc3\xb2tica i un sostre en forma de quilla. L'alt interior \xc3\xa9s tamb\xc3\xa9 g\xc3\xb2tic i t\xc3\xa9 tres absis. Fou sovint escenari d'episodis de viol\xc3\xa8ncia, i \xc3\xa0dhuc d'homicidis, motiu pel qual al llarg dels segles fou consagrada fins a sis cops._NEWLINE_Sant Esteve \xc3\xa9s l'esgl\xc3\xa9sia d'una de les parr\xc3\xb2quies del Vicariat de San Marco-Castello. Les altres esgl\xc3\xa9sies de la parr\xc3\xb2quia s\xc3\xb3n San Samuele, San Maurizio, San Vidal i l'oratori de San Angelo degli Zoppi.\n_START_SECTION_\nArquitectura\n_START_PARAGRAPH_\nL'imponent portal g\xc3\xb2tic flam\xc3\xadger de l'esgl\xc3\xa9sia \xc3\xa9s obra de Bartolomeo Bon. El sostre presenta una estructura en forma de quilla de nau, recorregut per tirants tallats i columnes de marbre de Verona._NEWLINE_Un cas gaireb\xc3\xa9 \xc3\xbanic a la ciutat, l'absis de l'esgl\xc3\xa9sia \xc3\xa9s tamb\xc3\xa9 un pont per sota del qual corre un riu navegable. El campanar, molt alt, de planta rom\xc3\xa0nica amb cel\xc2\xb7la de tres arcs i rematat per un tambor octogonal, est\xc3\xa0 caracteritzat per una accentuada inclinaci\xc3\xb3."